AD-11-11-gruppe6

4. Klassetrin Dansk Mellemtrinet Nabosprogsundervisning Pc, iP ad **#Global_School, #iM ovie, #Windows-movie-maker ** **Indledning** Vi har i vores arbejde omkring Global School valgt at lave et undervisningsforløb til dansk i 4. klasse. Dette er med udgangspunkt i mandagens workshop ”Billedstafet” af Karen Brandt, hvor vi lærte om filmen som digitalt medie i indskolingen, og især iPad’ens indflydelse i folkeskolen. Vores undervisningsforløb tager derfor udgangspunkt i en digital præsentation af eleven selv, om eleven selv, med så mange forskellige modaliteter inddraget som muligt. Dette skal herefter bruges i samspil med en udvekslingsklasse fra Sverige i programmet Global School, der gør det muligt for lærere at finde og arrangere chat-rooms til deres klasser overalt i verden. I vores undervisningsforløb opretter læreren i samarbejde med klassen en (åbent eller lukket) youtube-channel, hvor elevernes præsentationer af sig selv, kan blive lagt op. Dette gør at alle eleverne i både den danske klasse og den svenske klasse kan dele og se hinandens præsentationer, og på den måde være bedre forberedt til mødet i Global School. Inden selve undervisningsmaterialet bliver præsenteret i opgaven, vil der være en teoretisk del, hvor Howard Gardners teorier om de mange intelligenser (Aabrandt, Susanne 2006, s. 312) bliver sat sammen med Lev Vygotskijs proximale udviklingszone (Imsen 2006, s. 225). Dette bliver fulgt op af en del omkring web2.0 og praksis og tingsliggørelse af Etienne Wenger ( Christiansen, R.B. & Gynther, K. 2010, s. 46-47). **Medier, film og multimodalitet** Inden eleverne i folkeskolen kan arbejde i og med medier, er det vigtig, at de ved, hvad dette begreb består af. Et medium er det fysiske produkt mellem afsender og modtager, hvad enten det er siderne i en bog eller billederne fra et kamera. Hvis man derimod ser på det trykte på siderne, eller motivet på selve billedet, tales der her om en repræsentationsform (Gissel 2011 s. 19), eller udtryksformer iflg. Fælles Mål. Når flere forskellige udtryksformer bruges sammen, kaldes dette for multimodalitet, da hver repræsentationsform/udtryksform er en modalitet (Ibid, s. 28). Film giver i høj grad mulighed for multimodalitet, da afsenderen har rig mulighed for at kombinere forskellige udtryksformer (billede, lyd og tekst). Dette er med til at give eleverne mulighed for at binde danskfagets forskellige elementer sammen i arbejdet omkring film (Ibid, s. 98). **Fælles Mål** Set på trinmålene for danskfaget efter 4. klasse skal undervisningen lede frem mod, at eleverne har tilegnet sig kundskaber og færdigheder, der sætter dem i stand til at (Fælles Mål 2009, s. 6-7): **Sprog, litteratur og kommunikation:** - Udtrykke sig i billeder, lyd og tekst og i dramatisk form - Iagttage forskelle og ligheder i sprog fra forskellige kulturer - Bruge sproget hensigtsmæssigt til kontakt og som personligt udtryk **Det talte sprog:** - Forstå enkle norske og svenske tekster og andre udtryksformer Teoretisk afsæt Vi har i vores undervisningsmateriale lagt vægt på Howard Gardners teori om de mange intelligenser (Aabrandt, Susanne 2006, s. 312), Lev Vygotskijs teori om den proximale udviklingszone (Imsen 2006, s. 225) og Etienne Wenger teori om praksis og tingsliggørelse ( Christiansen, R.B. & Gynther, K. 2010, s. 46-47). Ud fra teorien om de mange intelligenser (Aabrandt, Susanne 2006, s. 312) har vi tænkt at arbejdet i og med digitale medier hvilket, giver mange muligheder for at ramme de forskellige intelligenser eleverne besidder. Nedenstående elevopgave er designet således eleverne selv kan sammensætte de forskellige modaliteter, alt efter deres foretrukne intelligens. Da de digitale muligheder rummer alle Gardners mange intelligenser, kan eleven fx finde en passende baggrundsmusik til sin digitale præsentation, eller endda vælger at filme sig selv spillende på et instrument, for at ramme den musikalske intelligens. I arbejdet med Global School overskrider eleven sine grænser set på den proximale udviklingsteori af Lev Vygotskij. I selve den digitale præsentation arbejder eleven indenfor sin tryghedszone i form af de selvvalgte modaliteter, hvorimod i arbejdet med Global School, tvinges eleven ud i dennes udviklingszone (evt. utryghedszonen) (Imsen 2006, s. 225). I denne zone får eleven ikke hjælp af læreren, men derimod af sin GSCP (Global School Chat Partner). Hvis der derimod ses på begreberne praksis og tingsliggørelse af Etienne Wenger, betyder praksis at vi som personer deltager sammen med andre, og producerer konkrete ting eller artefakter//.// Dette kan være fysiske ting, men også ord vi siger, en mail vi skriver eller lign. I Web 2.0 sammenhæng er tingsliggørelse det at bruge forskellige medier ( Christiansen, R.B. & Gynther, K. 2010, s. 46-47), hvilket giver os en kompetence/literacy indenfor medier. Web 2.0 står for alle internetbasserede medier der er fri tilgængelige, og hvor det er brugerne der har produceret indholdet og ikke kræver ophavsret på dette fx youtube eller Global School (Ibid, s. 46). Undervisningsvejledning, dansk 4. klassetrin Det er vigtigt når man bruger medier i en undervisningssituation, at det ikke er selve mediet der skal undervises i, men derimod mediet der undervises med. I vores undervisningsforløb har vi valgt at gøre arbejdet omkring nabosprog mere interessant for eleverne, ved at inddrage en del af deres hverdag, nemlig det digitale perspektiv. I det øjeblik eleverne samtaler med deres GSCP, designer de deres egen undervisning indenfor nabosproget. Som Birgitte Holm Sørensens forskning viste, sker der en øget læring for eleverne, når de står som didaktiske designere indenfor de rammer læreren har sat. **Delmål:** - Eleverne skal via eget sprog og udtryk producere en introduktion af sig selv i fx Windows Movie Maker eller iMovie. - Eleverne skal ud fra den anden klasses filmproduktioner skrive de ord ned de ikke er sikre på eller slet ikke kan forstå. - Eleverne skal tale tydeligt og korrekt dansk for at kunne kommunikere med en anden klasse. - Eleverne skal kunne videregive oplysninger omkring sin GSCPs interesser, valgt af billeder og forstå de svære ord. Eleverne skal i vores undervisningsforløb producere en film, hvor de præsenterer sig selv multimodalt, for herefter at dele filmen på nettet med en udvekslingsklasse fra Sverige, og efterfølgende samtale/chatte med de svenske elever over Global School, for at lære om nabosprog i danskundervisningen på 4. klassetrin. Ved hjælp af videokamera, mobiltelefon eller tablet skal eleverne tage 3 forskellige billeder af deres normale omgivelser (det ene skal være taget på skolens grund). Derudover skal eleverne filme et klip, hvor de præsenterer sig selv ved navn, alder og skole mundtligt. Selve produktionen må højst vare 2 min., og eleverne har ”fri-leg” til at forme en præsentation igennem det digitale medies multimodale muligheder, som fx tale, skrift, billeder, film, lyd, og musik. Når elevernes præsentationer er færdigredigeret i enten programmet iMovie eller Windows Movie Maker (det er vigtigt at eleverne har kendskab til programmerne inden forløbet starter, således fokus stadig holdes på nabosprogsundervisningen og ikke selve mediet), skal læreren i samspil med eleverne lægge alle produktionerne op på nettet, således udvekslingsklassen kan se disse og omvendt. Eleverne skal nu skrive de ord de ikke forstår eller har svært ved (min. 5!), således eleverne arbejder med kendskab til nabosproget. Disse ord kan både være den skrevne og mundtlige modalitet i produktionerne. Herefter skal alle eleverne finde på spørgsmål til billederne, da disse siger noget om elevernes omgivelser og miljø. Det er vigtigt at eleverne inden har reflekteret over deres egne billeder, således de også kan snakke ud fra disse. Når læreren har aftalt et tidspunkt på Global School med udvekslingsklassen, skal eleverne chatte med den elev de har set klippet af, således de kan snakke om deres observationer. Problemet med Global School er indtil videre, i denne sammenhæng i hvert fald, at man ikke kan vælge ens GSCP, hvilket vi har forsøgt løst ved, at den ene af de to klasser sidder ved deres faste pladser og logger på Global School. I den anden klasse logger læreren på en computer af gangen, og ud fra hvem de forskellige elever skal chatte/samtale med tildeles computerne efterhånden. Det smarte i Global School er, at læreren selv kan bestemme, hvor lang tid eleverne skal have til at chatte, og det er derfor op det den enkelte lærer at bestemme, hvor lang tid sin klasse skal have. Under selve samtalen med elevernes GSCP, er det vigtige at eleverne skriver den anden elevs refleksioner ned, som denne har haft omkring de 3 billeder. Derudover skal eleverne snakke om de svære ord, de tidligere har skrevet ned, og anvende dem i hhv. danske/svenske sætninger. Hovedformålet er dog at eleverne skal kommunikere på sit modermål og forstå nabosproget. Nedenfor er vedlagt et eksempel på et arbejdsark til eleverne, nemlig første del af opgaven om nabosprog, altså selve produktionen af filmen. Forløbet er tænkt som første del af en Global School samtale, med henblik på en senere udveksling mellem klasserne.


 * [[image:http://skolemidler.wikispaces.com/site/embedthumbnail/placeholder?w=615&h=218 width="615" height="218"]] ||

Elevopgaver: Video-præsentation
**OPGAVE **: Du skal lave en præsentation af dig selv ved hjælp af medier, som skal vises til vores udvekslingsklasse i Sverige. Præsentationen **__SKAL__** indeholde: 3 billeder af dine omgivelser (det ene billede __skal __ tages på skolen) - Et filmklip hvor du præsenterer hvem du er – Dvs. dit navn, din alder og hvilken skole du går på  - Frit valg af andre modaliteter (tekst, tegninger, lyd, tale og musik, billeder, film) **Hvilke modaliteter vil jeg bruge? ** 1)   2) 3)  4) 5)  - Præsentationen må maks. være 2 min. lang!   <span style="font-family: Calibri,sans-serif; font-size: 11pt;">- <span style="font-family: Calibri,sans-serif;">Via tekst, tale eller "VoiceOver" skal i fortælle hvem i er, hvor i bor, hvad jeres fritidsinteresser etc.   <span style="color: windowtext; font-family: Calibri,sans-serif; font-size: 12pt;">Hvad skal der fortælles i min film?   - Vi skal arbejde med programmerne ** Windows Movie Maker ** til pc eller **iMovie** til Mac, alt efter om i vælger skolens computere eller klassens iPads.
 * |||| [[image:http://skolemidler.wikispaces.com/site/embedthumbnail/placeholder?w=636&h=50 width="636" height="50"]] ||
 * ||  |||| [[image:http://skolemidler.wikispaces.com/site/embedthumbnail/placeholder?w=636&h=50 width="636" height="50"]] ||
 * ||  |||| [[image:http://skolemidler.wikispaces.com/site/embedthumbnail/placeholder?w=636&h=50 width="636" height="50"]] ||
 * ||  |||| [[image:http://skolemidler.wikispaces.com/site/embedthumbnail/placeholder?w=636&h=50 width="636" height="50"]] ||
 * Hvordan skal vi arbejde? **

- I må gerne bruge lydeffekter og baggrundsmusik i jeres præsentationer.

- Det er vigtigt at I udtrykker jer klart og tydeligt i jeres video, da vores svenske venner skal kunne forstå jer!

Litteraturliste - Aabrandt, Susanne 2006: „ **Intelligens og læringsstile - didaktiske og metodiske principper** “, side 308-324 i Hansen, Bjarne Gorm & Tams, Annalisa (red.): //Almen didaktik. Relationer mellem undervisning og læring//, Billesø & Baltzer. - Christiansen, R.B. & Gynther, K. 2010: „ **Didaktik 2.0 - et nødvendigt paradigmeskift** “, side 43-56 i Gynther, K. (red.): //Didaktik 2.0 - læremiddelkultur mellem tradition og innovation//, Akademisk forlag. - Gissel, Stig Toke 2011: **„Mediedidaktik”**, Forfatter og Hans Reitzels Forlag - Imsen, Gunn 2006: **„Elevens verden”**, Gyldendals Lærerbibliotek